text: [{"text_idx": "#000000", "text": "Dreingirnir er ein ungdo\u0301msskalds\u00f8ga, sum Jessica Shiefauer hevur skriva\u00f0, Ja\u0301kup i\u0301 Skemmuni ty\u0301ddi u\u0301r svenskum, og Bo\u0301kadeild F\u00f8roya L\u00e6rarafelags gav u\u0301t i\u0301 2019. Bo\u0301kin hevur vunni\u00f0 Augustvir\u00f0isl\u00f8nina fyri a\u0301rsins barna- og ungdo\u0301msbo\u0301k i\u0301 Sv\u00f8ri\u0301ki i\u0301 2011."}, {"text_idx": "#000002", "text": "Genturnar Bella, Momo og Kim ver\u00f0a happa\u00f0ar i\u0301 sku\u0301lanum, og dreingirnir fara illa vi\u00f0 teimum. Vakstrarhu\u0301si\u00f0 er teirra fri\u00f0skjo\u0301l, har genturnar fly\u0301ggja u\u0301r trupla gerandisdegnum i\u0301 annan heim. I\u0301 vakstrarhu\u0301sinum er ein serst\u00f8k blo\u0301ma, i\u00f0 t\u00e6r onganti\u0301\u00f0 a\u0301\u00f0ur hava s\u00e6\u00f0. Serstaka blo\u0301man hevur megina at umskapa genturnar til dreingir um na\u0301ttina. Genturnar taka v\u00e6l i\u0301mo\u0301ti blo\u0301muni og megi hennara, solei\u00f0is at t\u00e6r um na\u0301ttina eru dreingir. Genturnar kenna fr\u00e6lsi\u00f0, i\u00f0 dreingirnir hava og royna si\u0301ni egnu m\u00f8rk um n\u00e6turnar. Momo og Bella halda ta\u00f0 vera stuttligt i\u0301 eina ti\u0301\u00f0, men velja si\u0301\u00f0ani at tra\u00f0ka inn aftur i\u0301 veruliga heimin. Kim er drigin at hesum heimi og vil ikki aftur i\u0301 veruleikan. A\u0301 fer\u00f0ini f\u00e6r Kim fleiri avbjo\u0301\u00f0ingar, hon ver\u00f0ur eitt nu\u0301 forelska\u00f0 i\u0301 dronginum, Tony. Teirra samband ver\u00f0ur t\u00e6ttari og t\u00e6ttari, men vi\u00f0 ti\u0301\u00f0ini ver\u00f0ur Kim, sum a\u0301 fer\u00f0ini er ein drongur, alt meira einsam\u00f8ll."}, {"text_idx": "#000003", "text": "Eitt kv\u00f8ldi\u00f0 fer hon vi\u00f0 bili inn i\u0301 ein sko\u0301g. Har s\u00e6r hon ein se\u00f0il, har ta\u00f0 stendur \u201cminnir\u201d a\u0301. Hon fer at minnast aftur a\u0301 t\u00e6r fer\u00f0irnar, hon, Bella og Momo plagdu at leika i\u0301 og hugna s\u00e6r i\u0301 vakstrarhu\u0301sinum, minnast l\u00f8turnar, ta\u0301 i\u00f0 t\u00e6r plagdu at lata seg i\u0301 gry\u0301lukl\u00e6\u00f0i og sp\u00e6la a\u00f0rir perso\u0301nar. Eftir hetta vil Kim aftur i\u0301 veruleikan, har hon er ein pu\u0301ra vanlig genta."}, {"text_idx": "#000004", "text": "I\u0301 bo\u0301kini eru no\u0301gv afturvendandi evni, eitt nu\u0301 er vinalag ein sera ty\u0301dningarmikil partur av s\u00f8guni. Vit hoyra um t\u00e6tta vinalagi\u00f0, i\u00f0 Momo, Bella og Kim hava, og hoyra, hvussu t\u00e6r stuttleika s\u00e6r. Tanna\u0301ringaa\u0301rini eru ein ty\u0301dningarmikil partur av bo\u0301kini, ti\u0301 vit hoyra, hvussu ein tanna\u0301ringur hugsar, og eisini hoyra vit, at t\u00e6r royna si\u0301ni m\u00f8rk. Eins og vit kenna ta\u00f0 i\u0301 \u00e6vinty\u0301runum, so fara ung og tanna\u0301ringar i\u0301gj\u00f8gnum avbjo\u0301\u00f0ingar og broytingar. Spurningar sum \u201chv\u00f8r eri eg?\u201d og \u201chvar fara vit?\u201d ver\u00f0a settir, og til tess at ly\u0301sa truplu st\u00f8\u00f0urnar setir rith\u00f8vundurin eina blo\u0301mu, sum hevur yvirnatu\u0301rliga megi, at broyta kaotiska gerandisdagin. To\u0301 er na\u0301ttin so long og veruleikafjar, at hon kennist sja\u0301lvty\u0301nandi, og leita\u00f0 ver\u00f0ur aftur eftir gentutilveruni og vanliga gerandisdegnum."}, {"text_idx": "#000005", "text": "I\u0301 bo\u0301kini ver\u00f0ur eisini tosa\u00f0 um, at genturnar ikki vilja vera vaksnar, ti\u0301 t\u00e6r stu\u0301ra fyri, hvat fer at broytast, ta\u0301 t\u00e6r tra\u00f0ka inn i\u0301 vaksnamannali\u0301vi\u00f0. Ta\u00f0 ver\u00f0a sett onnur kr\u00f8v til gentur enn dreingir. Gentur bu\u0301nast fyrr, og dreingjatilveran kann ti\u0301 tykjast meira sorgleys. Ti\u0301skil gera t\u00e6r uppreistur og fly\u0301ggja."}, {"text_idx": "#000006", "text": "Alt er ikki, sum ta\u00f0 s\u00e6r u\u0301t til at vera. Genturnar halda ta\u00f0 vera l\u00e6ttari at vera dreingir, ti\u0301 t\u00e6r vilja burtur u\u0301r si\u0301num gerandisdegi, men t\u00e6r finna so u\u0301t av, at t\u00e6r eru gla\u00f0ar um at vera vanligar gentur. Ofta kann ta\u00f0 kennast sum, at onnur hava ta\u00f0 betri enn tu\u0301, men sannleikin er, at \u00f8ll hava si\u0301nar avbjo\u0301\u00f0ingar, og \u00f8ll hava okkurt at stri\u0301\u00f0ast vi\u00f0. Ungdo\u0301msa\u0301rini eru at li\u0301kna vi\u00f0 eina sprettandi blo\u0301mu, sum er dragandi og loyndarfull. Tu\u0301 sna\u0301var eisini, og tu\u0301 krevur eisini at velja li\u0301vslei\u00f0 ti\u0301na, eins og Kim ger i\u0301 bo\u0301kini."}, {"text_idx": "#000007", "text": "Hetta er ein ungdo\u0301msbo\u0301k, og ta\u00f0 merkja vit eisini a\u0301 skrivingarlagnum. Skrivingarlagi\u00f0 er l\u00e6tt og kann tykjast provokerandi, og lesarin ver\u00f0ur noyddur til at taka st\u00f8\u00f0u til, hv\u00f8rji m\u00f8rk hann setir s\u00e6r sja\u0301lvum. Heiti\u00f0 a\u0301 bo\u0301kini er Dreingirnir, men bo\u0301kin sny\u0301r seg allarmest um genturnar."}, {"text_idx": "#000008", "text": "Bo\u0301kin er fra\u0301li\u0301k og v\u00e6l skriva\u00f0. Hon er ikki ov long, og lesarin ke\u00f0ir seg ikki. Hon kveikir, pi\u0301nir, f\u00e6r teg at smi\u0301last, er sorgbli\u0301\u00f0, og allir sansir eru vi\u00f0. Um eg skal geva bo\u0301kini Dreingirnir stj\u00f8rnur, so gevi eg henni fy\u0301ra og eina ha\u0301lva stj\u00f8rnu av fimm m\u00f8guligum."}, {"text_idx": "#000009", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000010", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000011", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]